**Óraterv**

**Intézmény neve:** Szeged és Térsége Bárczi Gusztáv Egységes Gyógypedagógiai Módszertani Intézmény

**A foglalkozás/tanóra ideje:** 2014. április 15. – Bemutató óra a szakmai nyílt napon

**A pedagógus neve:** Koczó Zita

**Osztály:** 2. a (tanulásban akadályozott tagozat)

**Műveltségi terület:** Magyar nyelv és irodalom

Rajz és vizuális kultúra

**Tantárgyak:** Olvasás

Rajz és vizuális kultúra

**Az óra témája:** Kiss-Péterfy Márta: Színkör

**Az óra cél- és feladatrendszere:** Versfeldolgozás, szövegértő olvasás, szókincsfejlesztés, kreatív képességek fejlesztése, finommotorika fejlesztése, szociális képességek fejlesztése

**Tantárgyi kapcsolatok:** Rajz és vizuális kultúra, Környezetismeret

**Felhasznált irodalom:** Szitakötő 25. szám, Móra Ferenc: Búcsúzik a rigó

|  |  |  |  |  |  |  |
| --- | --- | --- | --- | --- | --- | --- |
| **Idő-keret** | **Az óra menete** | **Nevelési-oktatási stratégia** | | | | **Megjegyzés** |
| **Didaktikai célok, feladatok** | **Módszerek, tanulásszervezési forma** | **Eszközök** | **Egyéni segítségnyújtás, differenciált feladatadás** |
| 1. óra  1-10.  11- 30.  31-40.  41-45. | Hangulati előkészítés  - Köszöntsük vendégeinket egy szép tavaszi verssel!  - Mondjuk együtt, Móra Ferenc Búcsúzik a rigó című versét!  - Csukjátok le a szemeteket, képzeljétek magatok elé a verset! Milyen színeket láttok?  Segítek egy kicsit!  „halovány hajnal”  „az ég fényesedik”  „tavasz ébredezik”  „virágszagú szellők”  „lombosodó ág”  „erdő sűrűje”  „füstös fióka”  Fő rész  - A mai órán a színekről beszélgetünk. Kinek melyik a kedvenc színe?  - A múlt héten már ismerkedtünk a folyóirattal. Lapozzátok fel újra, s keressétek meg a képek, az illusztrációk között a kedvenc színeteket!  - A színekkel érzelmeket, hangulatokat is kifejezhetünk. Milyen színe van az  örömnek, bánatnak, gyásznak, tisztaságnak, irigységnek, félelemnek, fájdalomnak, jókedvnek?  - Nyissátok ki a folyóiratot a 9. oldalon! Hallgassátok meg Kiss-Péterffy Márta Színkör című versét!  - Miről szól a vers?  - Olvassátok el az első versszakot!  Mit sorol fel a költő?  Mit kapcsol az évszakokhoz?  Milyen színt köt a tavaszhoz és milyen érzékelést?  A vers alapján zöld íze van a tavasznak. Milyen képet képzeljünk magunk elé?  Játsszuk el, hogy megkóstolod, ízleled a zöld tavaszt!  Milyen színnel jellemzi a nyarat?  Mit csinál a nyár?  Mutasd, hogyan hallgatózol?  Milyen nyári képet képzelhetünk magunk elé?  Milyen színű az ősz?  Milyen a rőt szín?  A rőt szó barnát, rozsdabarnát jelent. Melyik érzékszervünk kapcsolódik hozzá?  Szagolj bele a levegőbe!  Milyen őszi képet rajzolhatnánk a verssorhoz?  Melyik a tél színe?  Mit kapcsol a télhez a költő?  Állj fel, mutasd be, hogyan lépked a tél!  - Olvassátok el némán a második versszakot!  Melyik színek szerepelnek benne?  Fejtsük meg a találós kérdéseket!  Mi az, ami kerek, illatos, édes?  Milyen színű az alma?  Hasonlattal is kifejezhetjük: Piros, mint az alma. Stb.  - Olvassátok el a vers utolsó két sorát!  Melyik szín szerepel benne?  Mit látnánk a világból, ha nem lenne fény? Hogyan érzékelnénk egymást?  - A színeknek nagyon sokféle árnyalata van, s ezt szavakkal is kifejezhetjük. A versben szerepelt például a mézsárga.  A következő feladat során csoportmunkában dolgoztok. A színes lapok egy- egy színárnyalatot mutatnak. Melyik tárgy vagy élőlény adta kölcsön a nevét! Ragasszátok egymás mellé az összetartozó szavakat és színeket!  Befejezés  Feladatmegoldások értékelése  Kinek tetszett az a Színkör című vers? Miért?  Órai munka értékelése | versmondás  vizuális képzelet, emlékezet fejlesztése  szóbeli kifejezőkészség fejlesztése  saját vélemény megfogalmazása  színek egyeztetése  affektív területek fejlesztése  akusztikus emlékezet fejlesztése  szövegértés  képzelet, képi gondolkodás fejlesztése  szómagyarázat  intermodalitás fejlesztése  szövegértés, kognitív funkciók fejlesztése  együttműködési készség fejlesztése | frontális munka  beszélgetés  vélemények meghallgatása  kérdés-felelet  véleményalkotás  olvasás  verselemzés  csoportmunka | Szitakötő folyóirat 25. szám  kinyomtatott lapon a vers  olvasótévé  interaktív táblán kivetítve  ragasztó  színes papírcsíkok  szóképek  feladatlap | tanulók aktivizálása  elsődlegesen tanulói szómagyarázat | szőnyegen körben ülve  Tantárgyi koncentráció:  Rajz és vizuális kultúra  Tanulócso-portonként asztaloknál  Tantárgyi koncentráció: Környezet |
| 2. óra | Festés golyóval  Sokat beszélgettünk a színekről. Most golyók segítségével fogunk festeni.  Az előre kikevert temperákból válasszátok ki azt a 2-3 színt, amit szíves összekevernétek.  Mindegyikből ejtsetek egy festékpacát a sajtos dobozok aljába!  Tegyétek bele az üveggolyót, s óvatosan mozgassátok a kezetekben a dobozt!  A golyó áthalad a festékpacákon, s befesti a fehér területeket.  A megfestett dobozokat illesszük egymás mellé! Figyeljük meg a színárnyalatokat!  Tűzőgéppel összetűzöm a dobozok peremét, s máris kész az alkotás!  Nyáron gyakran játsszuk azt, hogy a tiszta eget nézzük, s közben megelevenednek a felhőformák.  Milyen képeket, formákat tudunk a festett sajtos dobozokba képzelni?  Órai munka értékelése  Egyéni teljesítmények értékelése  Közös alkotás kirakása a faliújságra | színek, árnyalatok felismerése  színkeverés  finommotorika fejlesztése  színárnyalatok  vizuális fantázia fejlesztése | festési technika tanulása | kikevert festékek  sajtos doboz  üveggolyó |  |  |

Melléklet:

* Móra Ferenc: Búcsúzik a rigó

Harmatot hullajtó halovány hajnalon  
feketerigó fúj furulyát a gallyon.

"Az ég fényeskedik, harmat permetezik,  
távol hegyek ormán tavasz ébredezik.

Virágszagú szellők vígan fujdogálnak,  
üzenetét hozzák tölgyerdő hazámnak:

Ibolya kék szeme nyílik, nyíladozik,  
galagonyabokrok rügye fakadozik.

Lombosodó ágán moharuhás fáknak,  
asztal terül már az égi madárkának.

Ahol kiteleltem, itthagyom a várost,  
tölgyerdő hazámba hazamegyek mármost.

Ágról ágra szállni, vígan muzsikálni,  
magas fák hegyében magamat hintálni.

Erdő sűrűjében fészket rakogatni,  
füstös fiókákat füttyre tanítgatni."  
  
Harmathullogató halovány hajnalon  
ilyen búcsút mondott a rigó a gallyon.

* Szókártyák

|  |  |  |
| --- | --- | --- |
| **orgona** | **nap** | **korom** |
| **fű** | **mogyoró** | **hó** |
| **meggy** | **égszín** | **galamb** |
| **tűz** | **baba** |  |

Megfejtés:

citromsárga, orgonalila, napsárga, fűzöld, koromfekete, hófehér, tűzpiros, galambszürke, mogyoróbarna, babarózsaszín, égszínkék, meggybordó

* Feladatlap

|  |  |
| --- | --- |
| **citrom** |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |

* Tanári illusztáció

